El Centre Socioeducatiu Díaz Pintado acull una jornada per a l’apoderament docent
2025-07-24

De la mà de l’Associació d’operadors familiars i socials, associació especialitzada en promoció, disseny i implementació de projectes socioeducatius de mediació i gestió de la convivència, i comptant amb la col·laboració de l’Ajuntament de Burjassot, a través de la Regidoria d’Educación, dirigida per Adela Pérez, el Centre Socioeducatiu Díaz Pintado del municipi acollirà la celebració d’una jornada per a l’apoderament docent.

Davall el títol “Teatre social i dels oprimits”, un recurs de gestió de conflictes, la jornada tindrà lloc divendres que ve 13 de febrer de 9 a 19 hores en el citat espai municipal i la mateixa està destinada al professorat i als estudiants universitaris de grau i màster. L’acreditació de la jornada està a càrrec del CEFIRE, D.G. d’Innovació, Ordenació i Política Lingüística de la Conselleria d’Educació.

Tota la informació sobre la jornada, igual que la inscripció en la mateixa, pot fer-se efectiva a través del correu electrònic aofs1.cv@gmail.com.